CELEX: 
Language: hu
Date: 2019-04-03 00:00:00
Title: A BIZOTTSÁG (EU) …/… RENDELETE a 661/2009/EK európai parlamenti és tanácsi rendelet IV. mellékletének, valamint a 2007/46/EK európai parlamenti és tanácsi irányelv I., III. és IV. mellékletének az Egyesült Nemzetek Európai Gazdasági Bizottságának gépjárművek típusjóváhagyásáról szóló bizonyos előírásaira való hivatkozások aktualizálása és bizonyos előírások felvétele tekintetében történő módosításáról

INDOKOLÁS
            
            
               1.HÁTTÉR
            
            
               •Indokok és célok
            
            
               
                  A gépjárművek általános biztonságáról szóló 661/2009/EK rendelet
                     1
                   számos EK-irányelvet hatályon kívül helyezett, és az Egyesült Nemzetek Szervezete keretében elfogadott meglévő nemzetközi előírásokat léptette a helyükbe. Az ENSZ Európai Gazdasági Bizottsága (ENSZ EGB) harmonizált követelményeket (ENSZ-előírásokat) dolgoz ki, melyek célja, hogy felszámolják a felülvizsgált 1958. évi megállapodásban részes szerződő felek közötti gépjármű-kereskedelem technikai akadályait, valamint biztosítsák, hogy az ilyen járművek nagyfokú biztonságot nyújtsanak, és óvják a környezetet. Ezeket az ENSZ-előírásokat a műszaki fejlődésre való tekintettel rendszeresen aktualizálják.
               
               
                  A 2007/46/EK keretirányelv
                     2
                   harmonizált biztonsági és környezetvédelmi követelményeket határoz meg, amelyeket a gépjárműveknek teljesíteniük kell a belső piacon történő forgalomba hozatal előtt, ezáltal elősegítve a járművek szabad mozgását. Az irányelv vagy típusjóváhagyási követelmény formájában, vagy az uniós jogszabályok alternatívájaként beépíti az ENSZ-előírásokat az EK-típusjóváhagyási rendszerbe. Az irányelv elfogadása óta egyre több ENSZ-előírás épült be az uniós jogszabályokba az EK-típusjóváhagyás keretében.
               
               
                  Tekintettel arra, hogy mind a gépjárművek általános biztonságáról szóló rendelet, mind a keretirányelv mellékletei az ENSZ-előírásokra való statikus hivatkozásokat tartalmaznak, az azokban foglalt jegyzékeket rendszeresen módosítani kell annak érdekében, hogy tükrözzék a meglévő ENSZ-előírások új módosítássorozatait és azon új ENSZ-előírásokat, amelyekhez az Unió időközben csatlakozott, és amelyeket később valamennyi uniós nyelvre lefordítanak és a Hivatalos Lapban közzétesznek.
               
            
            
               A gépjárművek általános biztonságáról szóló rendelet 2009. évi elfogadása óta ez már az ötödik ilyen módosítási ciklus, a 2011.
                  3
               , a 2012.
                  4
               , a 2015.
                  5
                és a 2016.
                  6
                évit követően.
            
            
               •Összhang a szabályozási terület jelenlegi rendelkezéseivel
            
            
               A rendelet kiegészíti az Unió gépjárműiparra vonatkozó belső piaci politikáját, és teljes mértékben összhangban áll azzal.
            
            
               2016 januárjában a Bizottság egy, a gépjárművek jóváhagyásáról és piacfelügyeletéről szóló rendeletre vonatkozó európai parlamenti és tanácsi rendeletre irányuló javaslatot
                  7
                terjesztett elő, amelyet a jogalkotók nemrégiben fogadtak el. A javaslat 2020. szeptember 1-jével hatályon kívül helyezi a jelenleg alkalmazandó keretirányelvet.
            
            
               2018 májusában az Európai Bizottság javaslatot
                  8
                fogadott el az általános biztonsági rendelet felülvizsgálatára vonatkozóan, amely – amint elfogadják a jogalkotók és alkalmazásra kerül – a 661/2009/EK rendeletet hivatott hatályon kívül helyezni és felváltani.
            
            
               A jogszabályi keretet érintő fejleményektől függetlenül a jelenleg alkalmazandó rendeleti jellegű jogi aktusok mellékleteit továbbra is rendszeresen aktualizálni kell annak érdekében, hogy figyelembe vegyék a műszaki fejlődést mindaddig, amíg az új rendeletek hatályba nem lépnek.
            
            
               •Összhang az Unió egyéb szakpolitikáival
            
            
               
                  Az ENSZ Európai Gazdasági Bizottságának (ENSZ EGB) rendszere az Unió versenyképességi politikájához kapcsolódik, amelyre e kezdeményezés kedvező hatással van. E rendelet összhangban áll az uniós közlekedési és energiaügyi szakpolitikákkal is, amelyeket az 1958. évi megállapodás hatálya alá tartozó ENSZ-előírások megszövegezése és elfogadása során kellőképpen figyelembe vettek.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  E bizottsági rendelet jogalapja a 2007/46/EK európai parlamenti és tanácsi irányelv 39. cikkének (2) bekezdése, valamint a 661/2009/EK európai parlamenti és tanácsi rendelet 14. cikke (1) bekezdésének a) és f) pontja, amelyek felhatalmazást adnak a Bizottságnak arra, hogy végrehajtási intézkedéseket fogadjon el a két jogi aktus vonatkozó mellékleteinek a műszaki fejlődéshez való hozzáigazítása érdekében.
               
            
            
               •Szubszidiaritás (nem kizárólagos hatáskör esetén)
            
            
               
                  Az ENSZ-előírásoknak és módosításaiknak a gépjárművek uniós EK-típusjóváhagyási rendszerébe való átvétele csak uniós szinten lehetséges. Ezzel nemcsak a belső piac széttagolódása előzhető meg, hanem az is biztosított, hogy az Unió területén belül egységesek legyenek a környezetvédelmi és a biztonsági szabványok. Ez a bizottsági rendelet ezért megfelel a szubszidiaritás elvének.
               
            
         
         
            
               •Arányosság
            
            
               
                  Ez egy technikai jellegű jogi aktus, amely a gépjárművek általános biztonságáról szóló rendelet és a keretirányelv szabályszerű végrehajtását szolgálja, a műszaki fejlődéshez való folyamatos hozzáigazítás révén. A jogi aktus megfelel az arányosság elvének, mivel a belső piac zavartalan működésének biztosítására irányuló célkitűzések teljesítéséhez szükséges intézkedésekre korlátozódik, ugyanakkor nagy fokú közbiztonságot és védelmet garantál.
               
            
            
               •A jogi aktus típusának megválasztása
            
            
               
                  Ez a jogi aktus egy rendeletet módosít, ezért a választott jogi eszköz is rendelet.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               •Az érdekelt felekkel folytatott konzultációk
            
            
               Tárgytalan.
            
            
               •Szakértői vélemények beszerzése és felhasználása
            
            
               E rendelet esetében nincs szükség külső szakértői véleményre. A „Műszaki Bizottság – Gépjárművek” elnevezésű bizottságnak azonban meg kell szavaznia.
            
            
               •Hatásvizsgálat
            
            
               
                  Ez a rendelet nem vethető alá hatásvizsgálatnak, mivel nincs meglévő, illetve lehetséges szakpolitikai alternatívája.
               
            
            
               •Célravezető szabályozás és egyszerűsítés
            
            
               
                  Ez a rendelet várhatóan nem lesz kedvezőtlen hatással az uniós gépjárműipari vállalkozásokra – így a kkv-kra sem – azaz nem jár a szabályozási teher megnövekedésével, mivel csak aktualizálja a már meglévő típusjóváhagyási jogi keret részét képező nemzetközi szabványokra való hivatkozásokat. Köztudott, hogy igen kedvező hatást gyakorol mind az EU gépjárműiparának versenyképességére, mind a nemzetközi kereskedelemre, ha az Unió kereskedelmi partnerei elismerik a nemzetközileg harmonizált járműelőírásokat.
               
            
            
               •Alapjogok
            
            
               
                  Az intézkedés nem érinti az emberi jogok védelmét.
               
            
            
               4.KÖLTSÉGVETÉSI VONZATOK
            
            
               
                  Ennek a kezdeményezésnek nincsenek költségvetési vonzatai.
               
            
            
               5.EGYÉB ELEMEK
            
         
         
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               Tárgytalan.
            
            
               •Magyarázó dokumentumok (irányelvek esetén)
            
            
               
                  Tárgytalan.
               
            
            
               •A jogi aktus egyes rendelkezéseinek részletes magyarázata
            
            
               
                  Ez a rendelet a következő módosításokat vezeti be:
               
               
                  – aktualizált hivatkozások az Unióban kötelezően alkalmazandó 10., 16., 34., 39., 44., 48., 58., 67., 79., 94., 100., 107., 117., 119., 123., 125. és 128. számú ENSZ-előírás új módosítássorozataira (a gépjárművek általános biztonságáról szóló rendelet IV. melléklete);
               
               
                  – a kötelező követelmények jegyzéke (a gépjárművek általános biztonságáról szóló rendelet IV. melléklete) kiegészül a 140. számú (menetstabilizáló rendszer) és a 141. számú (gumiabroncsnyomás-ellenőrző rendszerek) ENSZ-előírásra való hivatkozásokkal;
               
               
                  – a 3. cikk pontosítja, hogy a 140. és a 141. számú ENSZ EGB-előírás követelményeit csak az új járműtípusok elektronikus menetstabilizáló rendszereinek és abroncsnyomás-ellenőrző rendszereinek tekintetében kell alkalmazni e módosító rendelet hatálybalépésének dátumától (az ENSZ EGB-előírások szerint e követelmények már 2018. szeptember 1-jétől alkalmazandók);
               
               
                  – az EK-típusjóváhagyásra vonatkozó adatok jegyzéke és az adatközlő lap (a keretirányelv I. melléklete és III. melléklete I. részének A. szakasza) új ponttal egészül ki a vagy az 540/2014/EU rendelet, vagy a 138. számú ENSZ-előírás alapján típusjóváhagyásban részesített akusztikus jármű-figyelmeztető rendszerrel (AVAS) kapcsolatban;
               
               
                  – a járművek EK-típusjóváhagyására vonatkozó követelmények (a gépjárművek általános biztonságáról szóló rendelet IV. melléklete, valamint a keretirányelv IV. mellékletének II. része) kiegészülnek a nemzetközi egészjárműtípus-jóváhagyásra vonatkozó egységes rendelkezésekről szóló 0. számú ENSZ-előírásra való hivatkozással;
               
               
                  – a járművek EK-típusjóváhagyásával kapcsolatos alternatív követelményeket tartalmazó táblázat (a keretirányelv IV. mellékletének II. része) aktualizálása, amely kiegészül a fékasszisztensrendszerekről szóló, 139. számú, új ENSZ-előírásra való hivatkozással.
               
            
            
               A BIZOTTSÁG (EU) …/… RENDELETE
            
            
               (2019.4.3.)
            
            
               a 661/2009/EK európai parlamenti és tanácsi rendelet IV. mellékletének, valamint a 2007/46/EK európai parlamenti és tanácsi irányelv I., III. és IV. mellékletének az Egyesült Nemzetek Európai Gazdasági Bizottságának gépjárművek típusjóváhagyásáról szóló bizonyos előírásaira való hivatkozások aktualizálása és bizonyos előírások felvétele tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelvre (keretirányelv)
                  9
                és különösen annak 39. cikke (2) bekezdésére,
            
            
               tekintettel a gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típusjóváhagyási előírásokról szóló, 2009. július 13-i 661/2009/EK európai parlamenti és tanácsi rendeletre
                  10
                és különösen annak 14. cikke (1) bekezdésének a) és f) pontjára,
            
         
         
            
               mivel:
            
            
               (1)A 2007/46/EK irányelv IV. melléklete felsorolja a gépjárművek EK-típusjóváhagyásához szükséges követelményeket. E követelmények uniós jogszabályokból és néhány esetben az ENSZ Európai Gazdasági Bizottságának keretében elfogadott ENSZ-előírásokból állnak, mely utóbbiak vagy kötelező jelleggel alkalmazandók, vagy az uniós követelmények alternatívájaként szolgálnak.
            
            
               (2)A 661/2009/EK rendelet IV. melléklete felsorolja azokat az ENSZ-előírásokat, amelyeket a járművek általános biztonságának összefüggésében kötelező alkalmazni.
            
            
               (3)A 2007/46/EK irányelv IV. mellékletében felsorolt, az EK-típusjóváhagyás céljára alkalmazandó követelmények jegyzéke, valamint a 661/2009/EK rendelet IV. mellékletében felsorolt, kötelezően alkalmazandó ENSZ-előírások jegyzéke rendszeresen aktualizálásra kerül annak kifejezése érdekében, hogy az adott ENSZ-előírásokban foglalt új követelményeket kötelező uniós szinten alkalmazni.
            
            
               (4)A nemzetközi egészjárműtípus-jóváhagyásról szóló 0. számú ENSZ-előírás
                  11
                elfogadására nemrég került sor az ENSZ Európai Gazdasági Bizottságának keretében az adott ENSZ-előírást alkalmazó szerződő felek – többek között az Unió és tagállamai – közötti kereskedelem akadályainak csökkentése érdekében, valamint azért, hogy azon járműgyártók, amelyek az említett szerződő felek soraiba tartozó országokban típusjóváhagyásuk elismerését kérik, fokozott biztonságot élvezhessenek.
            
            
               (5)Annak érdekében, hogy a 2007/46/EK irányelv IV. mellékletében felsorolt, a járművek EK-típusjóváhagyásának céljára alkalmazandó követelmények jegyzéke, valamint a 661/2009/EK rendelet IV. mellékletében felsorolt kötelezően alkalmazandó ENSZ-előírások jegyzéke tükrözze a 0. számú ENSZ-előírással bevezetett változásokat, indokolt aktualizálni ezeket.
            
            
               (6)A 2007/46/EK irányelv IV. mellékletének II. RÉSZÉBEN megadott táblázat aktualitását veszítette. Mindezen okokból indokolt az ENSZ-előírások jegyzékének aktualizálása, mert az azokban foglalt követelmények egyenértékűnek tekintendők az uniós EK-típusjóváhagyási követelményekkel.
            
            
               (7)Emellett aktualizálni kell a 2007/46/EK irányelv I. mellékletében szereplő, az EK-típusjóváhagyásra vonatkozó adatok jegyzékét, csakúgy mint az ugyanezen irányelv III. melléklete I. részének A. szakaszában megadott adatközlő lapot is a vagy az 540/2014/EU európai parlamenti és tanácsi rendelet
                  12
               , vagy a 138. számú ENSZ-előírás
                  13
                alapján típusjóváhagyásban részesítendő akusztikus jármű-figyelmeztető rendszer (AVAS) tekintetében.
            
            
               (8)Az új 140.
                  14
                és 141.
                  15
                számú ENSZ-előírást 2018. szeptember 1-jétől alkalmazni kell. Gondoskodni kell arról, hogy elegendő idő álljon a gyártók rendelkezésére ahhoz, hogy járműveiket hozzá tudják igazítani az új követelményekhez. Ezért egyértelművé kell tenni, hogy az említett követelményeket az EK-típusjóváhagyás céljára csak az új járműtípusok elektronikus menetstabilizáló rendszereinek és abroncsnyomás-ellenőrző rendszereinek tekintetében kell alkalmazni.
            
            
               (9)Az e rendeletben előírt intézkedések összhangban vannak a „Műszaki Bizottság – Gépjárművek” elnevezésű bizottság véleményével,
            
            
               ELFOGADTA EZT A RENDELETET:
            
            
               1. cikk
            
            
               A 661/2009/EK rendelet IV. melléklete e rendelet I. mellékletének megfelelően módosul.
            
            
               2. cikk
            
            
               A 2007/46/EK irányelv I., III. és IV. melléklete e rendelet II. mellékletének megfelelően módosul.
            
            
               3. cikk
            
            
               (1) Az új járműtípusok elektronikus menetstabilizáló rendszereik (ESP) tekintetében történő EK-típusjóváhagyásának céljára a tagállamok [Kiadóhivatal – kérjük, illesszék be e rendelet hatálybalépésének napját]-i hatállyal csak a 140. számú ENSZ-előírás alapján megadott jóváhagyásokat fogadják el.
            
            
               (2) Az új járműtípusok abroncsnyomás-ellenőrző rendszereik tekintetében történő EK-típusjóváhagyásának céljára a tagállamok [Kiadóhivatal – kérjük, illesszék be e rendelet hatálybalépésének napját]-i hatállyal csak a 141. számú ENSZ-előírás alapján megadott jóváhagyásokat fogadják el.
            
            
               4. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
         
         
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2019.4.3-án.
            
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  
                        HL L 200., 2009.7.31., 1 o.
               
               
                  
                     (2)
                  
                        HL L 263., 2007.10.9., 1. o.
               
               
                  
                     (3)
                  
                        HL L 108., 2011.4.28., 13. o.
               
               
                  
                     (4)
                  
                        HL L 160., 2012.6.21., 8. o.
               
               
                  
                     (5)
                  
                        HL L 28., 2015.2.4., 3. o.
               
               
                  
                     (6)
                  
                        HL L 165., 2015.6.23., 1. o.
               
               
                  
                     (7)
                  
                        COM(2016) 31.
               
               
                  
                     (8)
                  
                        COM(2018) 286.
               
               
                  
                     (9)
                  
                        HL L 263., 2007.10.9., 1. o.
               
               
                  
                     (10)
                  
                        HL L 200., 2009.7.31., 1 o.
               
               
                  
                     (11)
                  
                        HL L 135., 2018.5.31., 1. o.
               
               
                  
                     (12)
                  
                        Az Európai Parlament és a Tanács 540/2014/EU rendelete (2014. április 16.) a gépjárművek zajszintjéről és a csere-hangtompítórendszerekről, és a 2007/46/EK irányelv módosításáról, valamint a 70/157/EGK irányelv hatályon kívül helyezéséről (HL L 158., 2014.5.27., 131. o.).
               
               
                  
                     (13)
                  
                        HL L 9., 2017.1.13., 33. o.
               
               
                  
                     (14)
                  
                        HL L 269., 2018.10.26., 17. o.
               
               
                  
                     (15)
                  
                        HL L 269., 2018.10.26., 36. o.
               
            
      
    ---documentbreak--- 
      
         
         
            
               I. MELLÉKLET
            
            
            
               A 661/2009/EK rendelet IV. melléklete a következőképpen módosul:
            
            
               1.A táblázat a következőképpen módosul:
            
            
               a) a 10. számú előírásra vonatkozó sor helyébe a következő szöveg lép:
            
            
                     
                        „10.
                     
                  
                  
                     
                        Elektromágneses összeférhetőség 
                     
                  
                  
                     
                        A 05. módosítássorozat 1. kiegészítése
                     
                  
                  
                     
                        HL L 41., 2017.2.17., 1. o.
                     
                  
                  
                     
                        M, N, O”;
                     
                  
               
               b) a 16. számú előírásra vonatkozó sor helyébe a következő szöveg lép:
            
            
                     
                        „16.
                     
                  
                  
                     
                        Biztonsági övek, utasbiztonsági rendszerek, gyermekbiztonsági rendszerek és ISOFIX gyermekbiztonsági rendszerek
                     
                  
                  
                     
                        A 07. módosítássorozat 2. kiegészítése
                     
                  
                  
                     
                        HL L 109., 2018.4.27., 1. o.
                     
                  
                  
                     
                        M, N (d)”;
                     
                  
               
               c) a 34. számú előírásra vonatkozó sor helyébe a következő szöveg lép:
            
            
                     
                        „34.
                     
                  
                  
                     
                        Tűzveszély elleni védelem (folyékony tüzelőanyagok tartályai)
                     
                  
                  
                     
                        A 03. módosítássorozat 1. kiegészítése
                     
                  
                  
                     
                        HL L 231., 2016.8.26., 41. o.
                     
                  
                  
                     
                        M, N, O (e)”;
                     
                  
               
               d) a 39. számú előírásra vonatkozó sor helyébe a következő szöveg lép:
            
            
                     
                        „39.
                     
                  
                  
                     
                        Sebességmérő berendezés és annak beépítése
                     
                  
                  
                     
                        A 01. módosítássorozat 1. kiegészítése
                     
                  
                  
                     
                        HL L 302., 2018.11.28., 106. o. 
                     
                  
                  
                     
                        M, N”;
                     
                  
               
               e) a 44. számú előírásra vonatkozó sor helyébe a következő szöveg lép:
            
            
                     
                        „44.
                     
                  
                  
                     
                        Gépjárművekben utazó gyermek utasok rögzítőeszközei („gyermekbiztonsági rendszerek”) 
                     
                  
                  
                     
                        A 04. módosítássorozat 10. kiegészítése
                     
                  
                  
                     
                        HL L 265., 2016.9.30., 1. o.
                     
                  
                  
                     
                        M, N (h)”;
                     
                  
               
               f) a 48. számú előírásra vonatkozó sor helyébe a következő szöveg lép:
            
            
                     
                        „48.
                     
                  
                  
                     
                        Világító és fényjelző berendezések gépjárművekbe történő beépítése
                     
                  
                  
                     
                        A 06. módosítássorozat 10. kiegészítése
                     
                  
                  
                     
                        HL L 14., 2019.1.16., 42. o. 
                     
                  
                  
                     
                        M, N, O”;
                     
                  
               
               g) az 58. számú előírásra vonatkozó sor helyébe a következő szöveg lép:
            
            
                     
                        „58.
                     
                  
                  
                     
                        Hátsó ráfutásgátlók [aláfutásgátlók] (RUPD) és beépítésük; hátsó aláfutás elleni védelem (RUP)
                     
                  
                  
                     
                        03. módosítássorozat
                     
                     
                           
                     
                  
                  
                     
                        HL L 49., 2019.2.20., 1. o.
                     
                  
                  
                     
                        M, N, O”;
                     
                  
               
               h) a 67. számú előírásra vonatkozó sor helyébe a következő szöveg lép:
            
         
         
            
                     
                        „67.
                     
                  
                  
                     
                        PB-gázt használó gépjárművek 
                     
                  
                  
                     
                        A 01. módosítássorozat 14. kiegészítése
                     
                  
                  
                     
                        HL L 285., 2016.10.20., 1. o.
                     
                  
                  
                     
                        M, N”;
                     
                  
               
               i) a 79. számú előírásra vonatkozó sor helyébe a következő szöveg lép:
            
            
                     
                        „79.
                     
                  
                  
                     
                        Kormányberendezés
                     
                  
                  
                     
                        03. módosítássorozat
                     
                  
                  
                     
                        HL L 318., 2018.12.14., 1. o.
                     
                  
                  
                     
                        M, N, O”;
                     
                  
               
               j) a 94. számú előírásra vonatkozó sor helyébe a következő szöveg lép:
            
            
                     
                        „94.
                     
                  
                  
                     
                        Utasok védelme frontális ütközés esetén
                     
                  
                  
                     
                        03. módosítássorozat
                     
                  
                  
                     
                        HL L 35., 2018.2.8., 1. o.
                     
                  
                  
                     
                        M1”;
                     
                  
               
               k) a 100. számú előírásra vonatkozó sor helyébe a következő szöveg lép:
            
            
                     
                        „100.
                     
                  
                  
                     
                        Elektromos biztonság
                     
                  
                  
                     
                        A 02. módosítássorozat 3. kiegészítése
                     
                  
                  
                     
                        HL L 302., 2018.11.28., 114. o.
                     
                  
                  
                     
                        M, N”;
                     
                  
               
               l) a 107. számú előírásra vonatkozó sor helyébe a következő szöveg lép:
            
            
                     
                        „107.
                     
                  
                  
                     
                        M2 és M3 kategóriájú járművek 
                     
                  
                  
                     
                        A 07. módosítássorozat 1. kiegészítése 
                     
                  
                  
                     
                        HL L 52., 2018.2.23., 1. o.
                     
                  
                  
                     
                        M2, M3”;
                     
                  
               
               m) a 117. számú előírásra vonatkozó sor helyébe a következő szöveg lép:
            
            
                     
                        „117.
                     
                  
                  
                     
                        Gumiabroncsok gördülési zaja, nedves tapadása és gördülési ellenállása (C1, C2 és C3 osztály)
                     
                  
                  
                     
                        A 02. módosítássorozat 8. kiegészítése
                     
                  
                  
                     
                        HL L 218., 2016.8.12., 1. o.
                     
                  
                  
                     
                        M, N, O”;
                     
                  
               
               n) a 119. számú előírásra vonatkozó sor helyébe a következő szöveg lép:
            
            
                     
                        „119.
                     
                  
                  
                     
                        Kanyarodási lámpák
                     
                  
                  
                     
                        A 01. módosítássorozat 3. kiegészítése
                     
                  
                  
                     
                        HL L 89., 2014.3.25., 101. o.
                     
                  
                  
                     
                        M, N (h)”;
                     
                  
               
               o) a 123. számú előírásra vonatkozó sor helyébe a következő szöveg lép:
            
            
                     
                        „123.
                     
                  
                  
                     
                        Adaptív fényszórórendszerek (AFS)
                     
                  
                  
                     
                        A 01. módosítássorozat 9. kiegészítése
                     
                  
                  
                     
                        HL L 49., 2019.2.20., 24. o.
                     
                  
                  
                     
                        M, N”;
                     
                  
               
               p) a 125. számú előírásra vonatkozó sor helyébe a következő szöveg lép:
            
            
                     
                        „125.
                     
                  
                  
                     
                        Előre irányuló látómező 
                     
                  
                  
                     
                        A 01. módosítássorozat 1. kiegészítése
                     
                  
                  
                     
                        HL L 20., 2018.1.25., 16. o.
                     
                  
                  
                     
                        M1”;
                     
                  
               
               q) a 128. számú előírásra vonatkozó sor helyébe a következő szöveg lép:
            
            
                     
                        „128.
                     
                  
                  
                     
                        Világító diódás (LED-es) fényforrás
                     
                  
                  
                     
                        Az előírás eredeti változatának 6. kiegészítése
                     
                  
                  
                     
                        HL L 320., 2018.12.17., 63. o.
                     
                  
                  
                     
                        M, N, O”; 
                     
                  
               
               r) a táblázat a következő új sorokkal egészül ki:
            
         
         
            
                     
                        „140.
                     
                  
                  
                     
                        Menetstabilizáló rendszer
                     
                  
                  
                     
                        Az előírás eredeti változatának 2. kiegészítése
                     
                  
                  
                     
                        HL L 269., 2018.10.26., 17. o.
                     
                  
                  
                     
                        M1, N1
                     
                  
               
                     
                        141.
                     
                  
                  
                     
                        Abroncsnyomás-ellenőrző rendszerek (TPMS)
                     
                  
                  
                     
                        Az előírás eredeti változata
                     
                  
                  
                     
                        HL L 269., 2018.10.26., 36. o.
                     
                  
                  
                     
                        M1, N1(i)”.
                     
                  
               
            
               2.A táblázathoz tartozó (b) megjegyzés helyébe a következő szöveg lép:
            
            
               „(b) A 661/2009/EK rendelet 12. cikke (1) és (2) bekezdésének megfelelően elektronikus stabilitásszabályozó rendszer beszerelése kötelező.”
            
            
               3.A táblázathoz tartozó (c) megjegyzés helyébe a következő szöveg lép:
            
            
               „(c) A 661/2009/EK rendelet 12. cikke (1) és (2) bekezdésének megfelelően elektronikus stabilitásszabályozó rendszer beszerelése kötelező.”
            
            
               4.A táblázathoz tartozó (f) megjegyzés helyébe a következő szöveg lép:
            
            
               „(f) Amennyiben a járműgyártó nyilatkozata szerint egy jármű teher vontatására alkalmas (a 2007/46/EK irányelv I. mellékletének 2.11.5. pontja), és a megfelelő, az adott gépjárműtípusra felszerelt vagy nem felszerelt mechanikus vonószerkezet valamilyen része (részlegesen) eltakarhatja a világítóelemeket és/vagy a hátsó rendszámtábla felszerelésének helyét és rögzítőeszközét, a következők alkalmazandók:
            
            
               –a gépjármű használati útmutatójában (pl. a gépjármű kézikönyve) világosan elő kell írni, hogy nem engedélyezett olyan mechanikus vonószerkezet felszerelése, amelyet nem lehet könnyen eltávolítani vagy áthelyezni;
            
            
               –az útmutatóban világosan elő kell írni továbbá, hogy a felszerelt mechanikus vonószerkezetet mindig el kell távolítani vagy át kell helyezni, ha nincs használatban; valamint
            
            
               –az 55. számú ENSZ-előírás szerinti járműrendszer-típusjóváhagyás esetén biztosítani kell, hogy az eltávolításra, áthelyezésre és/vagy váltakozó elhelyezésre vonatkozó rendelkezéseket a világítóberendezés, valamint a hátsó rendszámtábla felszerelésének helye és rögzítőeszköze tekintetében is teljes mértékben teljesítsék.”
            
            
               5.A táblázat a következő (h) megjegyzéssel egészül ki:
            
            
               „(h) A 0. számú ENSZ-előírás(*) alapján kibocsátott azon univerzális nemzetközi egészjárműtípus-jóváhagyás, amely magában foglalja az erre a megjegyzésre hivatkozó táblázatban megadott releváns ENSZ-előírások alapján megadott típusjóváhagyást, egyenértékűnek tekintendő az ezen előírás alapján megadott EK-típusjóváhagyással.”
            
            
               6.A táblázat a következő (i) megjegyzéssel egészül ki:
            
            
               „(i) A 661/2009/EK rendelet 9. cikke (2) bekezdésének megfelelően az M1 kategóriájú járművekbe kötelező abroncsnyomás-ellenőrző rendszert beépíteni. A 141. számú ENSZ-előírás a legfeljebb 3 500 kg tömegű M1 kategóriájú járművek jóváhagyására vonatkozik. A 141. számú ENSZ-előírás önkéntes alapon alkalmazható azon N1 kategóriájú járművek jóváhagyására, amelyek tengelyeit nem szerelték fel ikerkerekekkel.”
            
            
               _______
            
            
                (*) HL L 135., 2018.5.31., 1. o.”
            
            
               II. MELLÉKLET
            
            
            
               A 2007/46/EK irányelv a következőképpen módosul:
            
         
         
            
               1.Az I. melléklet a következő 12.9., 12.9.1. és 12.9.2. ponttal egészül ki:
            
            
               „12.9. Akusztikus jármű-figyelmeztető rendszer (AVAS)
            
            
               12.9.1. Járműtípus zajkibocsátás tekintetében a 138. számú ENSZ-előírás (HL L 9., 2017.1.13., 33. o.) alapján megadott típusjóváhagyásának száma.
            
            
               12.9.2. Teljes hivatkozás az 540/2014/EU európai parlamenti és tanácsi rendelet** szerint mért AVAS-zajkibocsátási szintekkel kapcsolatos vizsgálatok eredményeire.
            
            
               _______________
            
            
               **
                     Az Európai Parlament és a Tanács 540/2014/EU rendelete (2014. április 16.) a gépjárművek zajszintjéről és a csere-hangtompítórendszerekről, és a 2007/46/EK irányelv módosításáról, valamint a 70/157/EGK irányelv hatályon kívül helyezéséről (HL L 158., 2014.5.27., 131. o.).”
            
            
               2.A III. melléklet I. részének A. szakasza a következő 12.9., 12.9.1. és 12.9.2. ponttal egészül ki:
            
            
               „12.9. Akusztikus jármű-figyelmeztető rendszer (AVAS)
            
            
               12.9.1. Járműtípus zajkibocsátás tekintetében a 138. számú ENSZ-előírás (HL L 9., 2017.1.13., 33. o.) alapján megadott típusjóváhagyásának száma.
            
            
               12.9.2. Teljes hivatkozás az 540/2014/EU rendelet szerint mért AVAS-zajkibocsátási szintekkel kapcsolatos vizsgálatok eredményeire.”
            
            
               3.A IV. melléklet II. RÉSZE a következőképpen módosul:
            
            
               a)a címet követő első bekezdés helyébe a következő szöveg lép:
            
            
               „Amennyiben az I. részben szereplő táblázatban említett külön irányelvre vagy rendeletre hivatkoznak, a 0. számú ENSZ-előírás(***) alapján kibocsátott, az alábbi ENSZ-előírások közül a megfelelő értelmében kiadott jóváhagyást is magában foglaló univerzális nemzetközi egészjárműtípus-jóváhagyás vagy a következő olyan ENSZ-előírások értelmében kiadott jóváhagyás, amelyekhez az Unió az ENSZ Európai Gazdasági Bizottságának »felülvizsgált 1958. évi megállapodása« szerződő feleként a 97/836/EK tanácsi határozattal(****), illetve az említett határozat 3. cikkének (3) bekezdésében említett ezt követő tanácsi határozatokkal csatlakozott, az adott külön irányelv vagy rendelet értelmében megadott EK-típusjóváhagyással egyenértékűnek tekintendő.
            
            
               ________
            
            
               (***) HL L 135., 2018.5.31., 1. o.
            
            
               (****) HL L 346., 1997.12.17., 78. o.”;
            
            
               b)a táblázat helyébe a következő táblázat lép:
            
            
            
                     
                  
                  
                     
                        „Tárgy
                     
                  
                  
                     
                        ENSZ-előírás
                     
                  
                  
                     
                        Módosítássorozat
                     
                  
               
                     
                        1
                        
                           (a)
                        
                     
                  
                  
                     
                        Megengedett zajszint
                     
                  
                  
                     
                        51.
                        59.
                     
                  
                  
                     
                        02
                     
                     
                        01
                     
                  
               
                     
                        1a
                     
                  
                  
                     
                        Megengedett zajszint (nem terjed ki az AVAS-ra és a cserehangtompítókra)
                     
                  
                  
                     
                        51.
                     
                  
                  
                     
                        03
                     
                  
               
                     
                  
                  
                     
                        Akusztikus jármű-figyelmeztető rendszer (AVAS)
                     
                  
                  
                     
                        138.
                     
                  
                  
                     
                        01
                     
                  
               
                     
                  
                  
                     
                        Csere-hangtompítórendszerek
                     
                  
                  
                     
                        59.
                     
                  
                  
                     
                        02
                     
                  
               
                     
                        58.
                     
                  
                  
                     
                        Gyalogosvédelem (nem terjed ki a fékasszisztensrendszerre és az elülső védelmi rendszerre)
                     
                  
                  
                     
                        127.
                     
                  
                  
                     
                        00
                     
                  
               
                     
                  
                  
                     
                        Fékasszisztensrendszer
                     
                  
                  
                     
                        139.
                     
                  
                  
                     
                        00
                     
                  
               
                     
                        59
                        
                           (b)
                        
                     
                  
                  
                     
                        Újrafelhasználhatóság
                     
                  
                  
                     
                        133.
                     
                  
                  
                     
                        00
                     
                  
               
                     
                        62
                        
                           (c)
                        
                     
                  
                  
                     
                        Hidrogéntároló rendszerek
                     
                  
                  
                     
                        134.
                     
                  
                  
                     
                        00
                     
                  
               
                     
                        65.
                     
                  
                  
                     
                        Fejlett vészfékező rendszer
                     
                  
                  
                     
                        131.
                     
                  
                  
                     
                        01
                     
                  
               
                     
                        66.
                     
                  
                  
                     
                        Sávelhagyásra figyelmeztető rendszer
                     
                  
                  
                     
                        130.
                     
                  
                  
                     
                        00
                     
                  
               
               A beépítésre vonatkozóan külön irányelvben vagy rendeletben megállapított követelmények az ENSZ-előírások alapján jóváhagyott alkatrészekre és önálló műszaki egységekre is alkalmazandók.
            
         
         
            
               (a) Az e táblázatban szereplő bejegyzések számozása az I. részben szereplő táblázatban alkalmazott számozást követi. 
            
            
               (b) A 2005/64/EK irányelv I. mellékletében megállapított követelmények alkalmazandók.
            
            
               (c) A hidrogéntároló rendszerek és minden záróberendezés (minden egyes alkotórész) típusjóváhagyása kötelező; a típusjóváhagyás nem terjed ki a 79/2009/EK európai parlamenti és tanácsi rendelet 2. cikke (2) bekezdésének hatálya alá tartozó alkotórészek anyagára vonatkozó előírásokra.”